Russell var innflytelsesrik innen filosofien og matematikken. Sammen med Frege og Wittgenstein blir han regnet som en av opphavsmennene til analytisk filosofi. Han bidro til alle emner innen filosofien, med unntak av estetikk. Spesielt produserte han arbeid innen metafysikk, matematisk logikk og filosofi, språkfilosofi, etikk og epistemologi. I Principia Mathematica, skrevet sammen med Alfred North Whitehead, forsøkte han å legge et logisk grunnlag for matematikken. Essayet On Denoting har blitt kalt et paradigme innen filosofien. Begge verkene har hatt stor innflytelse innen logikk, matematikk, lingvistikk og analytisk filosofi.